ພວກ​ກູ້​ໄພຈີນ ຍັງ​​ສືບ​ຕໍ່ ຄົ້ນ​ຫາ​ ພວກລອດຊີວິດ ຈາກເຫດ ແຜ່ນດິນໄຫວ (ວີດີໂອ/ສະໄລດ໌)
​ສະພາກາ​ແດງ​​ຈີນ ​ໄດ້ສົ່ງ​​ເຄື່ອງ​ບັນ​ເທົາ​ທຸກ ຊຶ່ງ​ຮວມທັງ​ເສື້ອ​ແຈ໊ກ​​ແກັຕກັນ​ໜາວ ​ແລະ​ເຕັ້ນ​ກາງ​ນອນ​ ​ໄປໃຫ້​ພວກ​ເຄາະ​ຮ້າຍ​ ທີ່​ລອດ​ຊີວິດ​.
ພວກກູ້ໄພແຜ່ນດິນໄຫວ ໃນເຂດຊົນນະບົດທາງພາກຕາເວັນຕົກ ສຽງເໜືອຂອງຈີນ ຍັງສືບຕໍ່ທໍາການຄົ້ນຫາຕາມຊາກຫັກພັງຂອງ ຕຶກອາຄານໃນວັນອັງຄານມື້ນີ້ ໃນຂະນະທີ່ຈໍານວນຜູ້ຕາຍໄດ້ສູງ ເຖິງ 94 ຄົນແລ້ວ ໂທລະພາບຂອງລັດສະແດງໃຫ້ເຫັນພາບພວກທະຫານ ແລະພວກ ກູ້ໄພອື່ນໆ ຂຸດຄຸ້ຍຕາມບ້ານເຮືອນທີ່ຖືກຝັງຢູ່ໃຕ້ດິນເຈື່ອນໃນແຂວງGansu ບ່ອນທີ່ແຜ່ນດິນ ໄຫວໄດ້ປະທະ ຕອນເຊົ້າວັນຈັນວານນີ້ ລາຍງານສື່ຂອງລັດກ່າວວ່າ ມີບ້ານເຮືອນຫຼາຍກ່ວາ 5 700 ພັງລົງ ໃນລະຫວ່າງເກີດແຜ່ນດິນໄຫວ ແລະດິນເຈື່ອນທີ່ຕິດຕາມມາ ແລະບ້ານເຮືອນອີກ 73 ພັນຫຼັງ ໄດ້ຮັບຄວາມເສຍຫາຍໜັກ ລາຍງານຍັງໄດ້ກ່າວອີກວ່າ ມີຫຼາຍກວ່າ 31 ພັນຄົນ ໄດ້ຖືກຍົກຍ້າຍ ໄດ້ມີການຈັດຕັ້ງສູນກາງຮັກສາຂັ້ນປະຖົມພະຍາບານຊົ່ວຄາວຂຶ້ນຫຼາຍໆແຫ່ງ ເພື່ອປິ່ນປົວຜູ້ບາດເຈັບຈໍານວນຫຼວງຫຼາຍກວ່າ 870 ຄົນ ເຈົ້າໜ້າທີ່ກ່າວວ່າ ດິນເຈື່ອນໄດ້ເຮັດໃຫ້ພວກກູ້ໄພເຂົ້າໄປບໍ່ເຖິງ ຫຼາຍໆເຂດ ທີ່ຢູ່ຫ່າງໄກສອກຫຼີກນັ້ນ ກົມສໍາຫຼວດທໍລະນີສະຫະລັດ ກ່າວວ່າ ແຜ່ນດິນໄຫວທີ່ບໍ່ເລິກ ຄວາມແຮງ 5 9 Richter ໄດ້ປະທະ ບໍລິເວນໃກ້ໆກັບເມືອງ Dingxi ໃນແຂວງ Gansu ທີ່ເຕັມໄປດ້ວຍພູຜານັ້ນ ໃນວັນຈັນວານນີ້ ຫຼັງຈາກນັ້ນ ກໍໄດ້ເກີດແຜ່ນດິນໄຫວ ຄັ້ງທີ 2 ຄວາມແຮງ 5 6 Richter ປະທະເຂດດຽວກັນ ປະມານ 90 ນາທີຕໍ່ມາ ແລະມີແຜ່ນດິນສັ່ນສະເທືອນຂັ້ນນ້ອຍໆຫລາຍຮ້ອຍຄັ້ງ ຕິດຕາມມາ ພະຍາກອນອາກາດຄາດຄະເນວ່າ ຈະມີຝົນຕົກໜັກໃນອີກຫຼາຍໆມື້ຂ້າງໜ້ານີ້ ຊຶ່ງຈະພາໃຫ້ມີຄວາມສ່ຽງຫຼາຍຂຶ້ນ ຕໍ່ເຫດການດິນເຈື່ອນ ແລະຍິ່ງຈະເຮັດໃຫ້ການກູ້ໄພ ຍາກລໍາບາກເພີ່ມຂຶ້ນອີກ ອົງການສະພາກາແດງຂອງຈີນ ໄດ້ກ່າວວ່າ ຕົນໄດ້ສົ່ງເຄື່ອງບັນເທົາທຸກ ຊຶ່ງຮວມທັງເສື້ອແຈ໊ກແກັຕ ກັນໜາວ ແລະເຕັ້ນກາງນອນ ໄປໃຫ້ພວກເຄາະຮ້າຍທີ່ລອດຊີວິດມາໄດ້ນັ້ນ ປະທານປະເທດຈີນ ທ່ານ Xi Jinping ໄດ້ມີຄໍາສັ່ງໃຫ້ພວກພະນັກງານກູ້ໄພສຸກເສີນ ເຮັດສຸດຄວາມສາມາດ ເພື່ອຄວາມພະຍາຍາມຊ່ອຍກູ້ຊີວິດພວກຜູ້ຄົນທີ່ປະສົບເຄາະຮ້າຍຄັ້ງນີ້